stanford-oval/wikipedia huggingface dataset:
גלישת חול
אירועים חשובים

אליפות גלישת החול העולמית -אליפות זו נערכת מדי שנה בהירשאו (עד 2007), גרמניה במונטה קאולינו, כיום גם האתר של גבעת החול הגבוהה באירופה. גולשים יכולים לגלוש בדיונות מעל 300 רגל (91 מ') עד נחיתה לתוך מים בבסיס הגבעה. ישנה גם מעלית לדיונת חול זו, היחידה בעולם. האירועים כוללים סלאלום (דומה לסלאלום המקביל הענק בסנובורד), פריסטייל (בדומה לפריסטייל בסנובורד) וגלישת קרוס (בדומה לגלישת קרוס בסנובורד).
סנד מאסטר ג'אם - אירוע גלישת חול שנתי המתקיים בפלורנס, אורגון בסנד מאסטר פארק. אירוע זה מתרחש בסוף האביב או בתחילת הקיץ. הסנד מאסטר ג'אם נערך מאז 1996.
אתגר הסנדבורד הפאן-אמריקאי - אירוע זה מתקיים בחודש יולי באקווירז, סיארה, ברזיל בחוף פראינהה. הוא כולל חובבנים ומקצוענים המעוניינים להתחרות באירועי פריסטייל וקפיצות.
סנד ספורטס סופר שואו - אירוע חוצות שנתי בכל סוגי ספורט החול, כולל גלישת חול. אירוע בן שלושה ימים זה מתרחש בספטמבר בקוסטה מסה, קליפורניה ביריד של מחוז אורנג' ומרכז אקספו.
תחרות גלישת החול הבין - לאומית - מה - 1 עד ה - 5 במאי 2014, התקיימה תחרות גלישת החול הבין לאומית במצרים.
ראו גם

גלישת גלים
גלישת שלג
דיונות חול
לקריאה נוספת

Lind, S., Thomsen, L., Egeberg, M., Nilsson, N., Nordahl, R., & Serafin, S. (2016, March). Effects of vibrotactile stimulation during virtual sandboarding. In Virtual Reality (VR), 2016 IEEE (pp. 219-220). IEEE.
הערות שוליים

↑  דיונות סטוקטון
↑  גלישת חול בסווקופמונד
↑  שיא העולם של הנריק מיי
↑  הפארק הלאומי גרייט סנד דיונס ופרסרב
גלישת חול בנגב
גשר פרנסיס סקוט קי

| --- | --- |

הגשר ב-2015
 מידע כללי
 סוג:  גשר מסבך, גשר אגרה 
 על שם:  פרנסיס סקוט קי 
 כתובת:  Hawkins Point, דנדלק 
 מיקום:  בולטימור 
 מדינה:  ארצות הברית 
 בעלים:  רשות התחבורה של מרילנד 
 מפעיל:  רשות התחבורה של מרילנד 
 הקמה ובנייה
 תקופת הבנייה:  ?–1977
 תאריך פתיחה רשמי:  23 במרץ 1977 
 תאריך פירוק:  26 במרץ 2024 
 חומרי בנייה:  פלדה 
 עלות:  60,300,000 דולר אמריקאי (נכון ל־1977) 
 מידות
 אורך:  2.5 ק"מ 
 גובה מעל פני הים:  0 מ' 
 קואורדינטות:  39°13′01″N 76°31′42″W﻿ / ﻿39.216944444444°N 76.528333333333°W﻿ / 39.216944444444; -76.528333333333
 אתר רשמי
 he
 
גשר פרנסיס סקוט קי (באנגלית: Francis Scott Key Bridge; ידוע גם כגשר קי או כגשר הרצועה) היה גשר באזור בולטימור במדינת מרילנד בארצות הברית. הגשר שהיה עשוי מפלדה עבר על נהר פטפסקו התחתון ועל נמל בולטימור הנושא את כביש 695 של מרילנד בין בולטימור לדאנדוק (אנ'). גשר זה היה ידוע במקור בשם מעבר הנמל החיצוני (באנגלית: Outer Harbor Crossing) עד ששמו שונה ב-1976, בעודו עדיין בבנייה. מִפתח הגשר העיקרי שרוחבו 366 מטרים היה המפתח השלישי ברוחבו של גשר מסבך רצוף (אנ') כלשהו בעולם. זה היה הגשר השני באורכו באזור המטרופולין של בולטימור, אחרי גשר מפרץ צ'ספיק. הגשר קרס ב-2024 לאחר שהתנגשה בו אוניית המכולות MV דאלי.
היסטוריה

הגשר נפתח ב-23 במרץ 1977, ונקרא על שם המשורר פרנסיס סקוט קי (1779–1843), מחבר המנון ארצות הברית. הגשר היה החיצוני ביותר מבין שלושה מעברי אגרה של נמל בולטימור, שתי מנהרות וגשר אחד. עם השלמתו, מבנה הגשר ודרכי הגישה אליו הפכו לקישורים האחרונים בכביש הבין-מדינתי 695, "Baltimore Beltway", והשלימו פרויקט בן שני עשורים. למרות השילוט I-695, שאופייני למערכת הכבישים הבין-מדינתיים של ארצות הברית, הגשר נחשב רשמית לחלק ממערכת הכבישים המהירים של מרילנד ומוגדר כביש 695 של מרילנד.
אורך הגשר היה 2,632 מטר, ועל פי הערכות עברו בו 11.5 מיליון כלי רכב בשנה. זה היה נתיב ייעודי למשאית חומרים מסוכנים, שהובלתם נאסרה במנהרת נמל בולטימור ובמנהרת פורט מקהנרי.
הגשר היה כביש אגרה שהופעל על ידי רשות התחבורה של מרילנד (MDTA). נכון ל-1 ביולי 2013, תעריף האגרה למכוניות היה 4.00 דולר. הגשר היה חלק ממערכת E-ZPass וכלל שני נתיבי E-ZPass ייעודיים ברחבת האגרה שלו הן לכיוון צפון והן לכיוון דרום. באפריל 2019, MDTA הודיעה שהגשר יהפוך לכביש אגרה ללא מזומן עד אוקטובר 2019. עם מערכת זו, לקוחות ללא E-ZPass ישלמו באמצעות אגרת וידאו. אגרה ללא מזומן החלה על הגשר ב-30 באוקטובר 2019.
קריסת הגשר

ב-26 במרץ 2024, בשעה 01:28 EDT ‏(05:28 UTC), קרסו העמודים העיקריים של הגשר לאחר שאוניית המכולות MV דאלי, שאורכה 290 מטר, איבדה את יכולת ההיגוי שלה בעקבות נפילת חשמל ודקות לאחר מכן התנגשה באחד מעמודי התמיכה. הסיבה לנפילת החשמל נחקרת. צוות האוניה שלח קריאת מצוקה Mayday שהתנגשות עם הגשר היא בלתי נמנעת, ובעקבותיה נסגר מיד הגשר לתנועה משני הכיוונים. 8 פועלי בניין שעבדו באותו זמן על הגשר נפלו למים. בבדיקת סונאר זוהו מספר כלי רכב מתחת למים, שני עובדים נמשו מהנהר בחיים, ושישה הוגדרו כנעדרים.
הגשר קרס על חרטום האונייה, ופינוי מסבכי הגשר וחלקי הכביש שנחתו על החרטום נמשך כמעט חודשיים. ב-20 במאי 2024 הדאלי שוחררה, היא הוצפה ונגררה בעזרת 5 ספירות גרר לרציף במרחק של כ-2 קילומטר, באותו ממקום שממנו הפליגה, להמשך טיפול.
האונייה MV דאלי והגשר שעות אחרי ההתנגשות
MV דאלי והגשר, 26 במרץ 2024
גלריה

הגשר בשקיעה
הגשר במבט על
אוניה עוברת מתחת הגשר
הערות שוליים

↑  Durkee, Jackson, World's Longest Bridge Spans, National Steel Bridge Alliance, May 24, 1999.
↑  Maryland State Highway Administration (2005). "Highway Location Reference: Baltimore City" (PDF). אורכב מ-המקור (PDF) ב-20 במרץ 2009. נבדק ב-15 באפריל 2009. {{cite web}}:  (עזרה).
↑  Fulginiti, Jenny (12 באפריל 2019). "Cashless tolls coming to Key, Hatem bridges in October". WBAL (באנגלית). נבדק ב-13 באפריל 2019. {{cite web}}:  (עזרה).
↑  Drivers Going Through Tolls At Hatem And Key Bridges Won't Be Able To Use Cash By Late October, CBS Baltimore, ‏26 בספטמבר 2019
↑  דוד ברון, קריסת הגשר בבולטימור: פרטים חדשים מחקירת האסון, באתר ישראל היום, 26 במרץ 2024
↑  Jessica Kronzer, Ciara Wells, Baltimore’s Key Bridge collapses after being hit by ship; crews search for survivors, WTOP News, ‏26 במרץ 2024
↑  LEA SKENE, Baltimore Key bridge collapse: Search on for at least 6 missing | AP News, AP News, ‏26 במרץ 2024.
↑  Martin Weil, Andrew Jeong, Ellen Francis, Peter Hermann, Katie Mettler, Justin Wm. Moyer, Jasmine Hilton, Tim Craig, Emily Davies, Taylor Lorenz, Hannah Sampson, Michael Laris, Jennifer Hassan, Joel Achenbach, Danny Nguyen, Erin Cox, Joy Sung, Teo Armus, Amy B Wang, Júlia Ledur, Carolyn Van Houten, Justin Jouvenal, Morgan Coates, Laris Karklis, Maria Sacchetti, Jason Samenow, Naomi Schanen, Jackson Barton, Rebecca Tan, Adela Suliman, Toluse Olorunnipa, Chiqui Esteban, Helier Cheung, Dan Diamond, Live updates: Baltimore Key Bridge collapses; search ongoing for 6 missing, The Washington Post, ‏26 במרץ 2024.
↑  Kevin Shalvey, Bill Hutchinson, What we know about Baltimore's Francis Scott Key Bridge collapse, ABC News, ‏26 במרץ 2024
↑  סוכנויות הידיעות, תיעוד חריג: ספינה התנגשה בגשר ענק שקרס אל תוך נהר בארצות הברית, באתר ynet, 26 במרץ 2024
↑  "Key Bridge collapses into Patapsco River in Baltimore after vessel hits support column; state of emergency declared". Baltimore Sun. 2024-03-26. נבדק ב-2024-03-26..
↑  Almost 2 months after it destroyed Baltimore’s Key Bridge, the Dali cargo ship has been moved and docked. Here’s what’s next
האל לינדן

| --- | --- |

האל לינדן, 1981
 לידה:  20 במרץ 1931 (בן 93) הברונקס, ארצות הברית 
 שם לידה:  Harold Lipshitz 
 סוגה מועדפת:  ביג בנד 
 מדינה:  ארצות הברית 
 תקופת הפעילות:  מ-1956 
 מקום לימודים:  קווינס קולג'  התיכון למוזיקה ולאמנות  הסיטי קולג' של ניו יורק  Herman Ridder Junior High School 
 מספר צאצאים:  4 
 פרסים והוקרה:  פרס אמי לבידור בשעות היום (1983)  פרס אמי לבידור בשעות היום (1984)  פרס טוני לשחקן הטוב ביותר במחזמר (1971)  פרס אמי לבידור בשעות היום (1995) 
 http://www.hallinden.net/
 פרופיל ב-IMDb
 
האל לינדן (באנגלית: Hal Linden; נולד ב-20 במרץ 1931) הוא שחקן, מוזיקאי ובמאי טלוויזיה יהודי-אמריקאי זוכה פרס טוני. לינדן היה מועמד ל-4 פרסי גלובוס הזהב ול-7 פרסי אמי על משחקו בתפקיד הבלש קפטן ברני מילר בקומדיית המצבים "ברני מילר".
קורות חיים

לינדן נולד בשם הרלוד ליפשיץ בניו יורק סיטי. בנם של פרנסס וצ'ארלס ליפשיץ, מהגרים יהודים ליטאים שהיו בעלי חנות מדפסות. גדל ברובע ברונקס ולמד מוזיקה ב"מכללת קווינס". הוא בעל תואר אקדמאי בעסקים מ"הסיטי קולג' של ניו יורק". החליף את שמו ל"לינדן" על שם העיר לינדן שבניו ג'רזי.
בצעירותו ניגן על סקסופון, קלרינט ואף שר לצידו של המוזיקאי המפורסם סמי קאיי.
הוא התגייס לצבא ארצות הברית, שם שירת ב"להקת צבא ארצות הברית" והחליט לפנות לתחום המשחק.
קריירת משחק

לינדן החל את דרכו כשחקן בטלוויזיה ובברודוויי בשנות ה-60. הוא זכה להכרה הראשונה שלו בשנת 1971 לאחר שזכה בפרס טוני על משחקו בתור מאיר אנשל רוטשילד במחזמר "הרוטשילדים".
לינדן זכה להצלחה רבה בתחום הטלוויזיה בזכות משחקו בקומדיית המצבים המשטרתית של רשת ABC "ברני מילר". לינדן מילא במשך 8 עונות הסדרה את תפקיד קפטן ברני מילר ממשטרת ניו יורק, הוא הועמד ארבע פעמים על משחקו לפרס גלובוס הזהב לשחקן הטוב ביותר בסדרה קומית ושבע פעמים לפרס אמי.
לאחר ירידת הסדרה השתתף לינדן בקומדיות הקולנועיות "קומדיה בלב ים" של מרתה קולידג' ו"חיים חדשים" של אלן אלדה. בין שנת 1976 לשנת 1981 הנחה את התוכנית כאן חיות.
בשנת 2023 שיחק בתפקיד קטן בסרט הקומדיה הרומנטית "איזה אנשים" שהוקרן באולמות קולנוע נבחרים ולאחר שבוע ב-27 בינואר שוחרר בנטפליקס.
חיים אישיים

במסגרת פעילותיו בקרב ארגונים יהודיים מכהן לינדן כדובר "קרן קיימת לישראל" משנת 1997.
ללינדן ארבעה ילדים מאשתו המנוחה פרן מרטין.
די בוסט

| --- | --- |

 לידה:  12 באוקטובר 1989 (בן 34) קונקורד, קרוליינה הצפונית, ארצות הברית
 שם מלא:  דמרקיז בוסט
 עמדה:  רכז
 גובה:  1.88 מטרים
 מספר:  1
 מכללה:  אוניברסיטת המדינה של מיסיסיפי
 דראפט:  לא נבחר, 2012
 קבוצות כשחקן
 2012–2013 2013–2014 2014 2014–2015 2015–2016 2016–2017 2017 2017–2018 2018–2019 2019–2021 2021–2023 2023–:  בודוצ'נוסט פודגוריצה איידהו סטאמפיד טרוטאמונדוס דה קאראבובו טרבזונספור ז'לונה גורה מונקו ז'לגיריס קובנה שטרסבורג חימקי מונקו גלאטסראיי אסוול ליון-וילרבאן
 הישגים כשחקן
 אליפות היורוקאפ (2021)  גביע הליגה הצרפתית (2017)  הגביע הצרפתי (2018)  אליפות ליגת העל הפולנית (2016)  MVP של גמר ליגת העל הפולנית (2016)  אליפות ליגת העל המונטנגרית (2013)  מלך האסיסטים של אליפות אירופה (2022)
 
דמרקיז "די" בוסט (באנגלית: Demarquis "Dee" Bost, בבולגרית: Демаркис "Дий" Бост; נולד ב-12 באוקטובר 1989) הוא כדורסלן בולגרי מתאזרח יליד-ארצות הברית המשחק בעמדת הרכז באסוול ליון-וילרבאן מליגת העל הצרפתית והיורוליג, ובנבחרת בולגריה.
קריירה בבית הספר התיכון

בוסט למד בתיכון קונקורד בקונקורד, קרוליינה הצפונית. כסיניור בשנים 2006–2007, הוא העמיד ממוצעים של 17 נקודות, 6.5 ריבאונדים וחמישה אסיסטים למשחק והוביל את קבוצתו לאליפות המדינה בדרג 3A. לאחר מכן הוא נבחר לספורטאי השנה של 2007 על ידי התאחדות אתלטיקת התיכונים של קרוליינה הצפונית (NCHSAA) והעיתון שארלוט אובזרבר.
בזמן ששיחק כדורסל, בוסט עזר לבית ספרו להפוך לבית הספר בדרג 3A הראשון בהיסטוריה של קרוליינה צפונית שזכה באליפויות מדינה בכדורסל ובפוטבול באותה שנה. הוא מסר 2,958 יארד ו-25 טאצ'דאונים בדיוק של 64 אחוזים כדי להוביל את הספיידרז לאליפות המדינה 3A.
קריירת מכללות

בעונתו הראשונה באוניברסיטת המדינה של מיסיסיפי, הוא נבחר לחמישיית הפרשמנים של העונה באזור ה-SEC לעונת 2009. ב-36 משחקים הוא העמיד ממוצעים של 10.9 נקודות, 3.6 ריבאונדים, 4.3 אסיסטים ו-1.4 חטיפות למשחק.
בעונת הסופומור שלו הוא נבחר לחמישייה השנייה של האזור ב-2010. ב-36 משחקים הוא העמיד ממוצעים של 13.0 נקודות, 4.4 ריבאונדים, 5.2 אסיסטים ו-1.3 חטיפות ב-34.9 דקות למשחק.
באפריל 2010, הוא הכריז על מועמדותו לדראפט ה-NBA. בספטמבר 2010, הוא הושעה ל-14 משחקים על ידי ה-NCAA על כך שלא פרש בזמן לפני המועד האחרון של ההרשמה לדראפט ה-NBA במאי ואי שמירה על לימודיו האקדמיים בסמסטר האביב ולאחר העונה. לאחר ההשעיה, בוסט חזר לחמישייה של הבולדוגס כקפטן הקבוצה והמשיך להיבחר לחמשייה השנייה של האזור זו השנה השנייה ברציפות. ב-17 משחקים הוא העמיד ממוצעים של 15.3 נקודות, 3.5 ריבאונדים, 6.2 אסיסטים ו-1.6 חטיפות ב-35.5 דקות למשחק.
בשנת הסיניור, הוא נבחר לחמישייה הראשונה של האזור. ב-33 משחקים הוא העמיד ממוצעים של 15.8 נקודות, 3.3 ריבאונדים, 5.5 אסיסטים ו-2.0 חטיפות ב-36.3 דקות למשחק.
קריירה מקצועית > בודוצ'נוסט פודגוריצה (2012–2013)

לאחר שלא עבר נבחר בדראפט ה-NBA ב-2012, בוסט הצטרף לפורטלנד טרייל בלייזרס לליגת הקיץ 2012. באוגוסט 2012 הוא חתם על חוזה לשנתיים עם בודוצ'נוסט פודגוריצה ממונטנגרו. לאחר שהעמיד ממוצעים של 9.1 נקודות, 3.3 ריבאונדים, 2.2 אסיסטים ו-1.1 חטיפות למשחק בעונת 2012/13, הוא נפרד מהמועדון עם זכייה באליפות ליגת העל המונטנגרית.
קריירה מקצועית > איידהו סטאמפיד (2013–2014)

ב-19 באוגוסט 2013, בוסט חתם בפורטלנד טרייל בלייזרס, אך הוא נחתך מהסגל ב-22 באוקטובר 2013. בנובמבר 2013, הוא נרכש על ידי איידהו סטאמפיד מליגת הפיתוח של ה-NBA.
ב-13 בפברואר 2014, בוסט נבחר לקבוצת הפרוספקטים במשחק האולסטאר של ליגת הפיתוח 2014, כמחליף לג'רוויס ורנאדו.
קריירה מקצועית > טרוטאמונדוס דה קאראבובו (2014)

ב-21 באפריל 2014, בוסט חתם עם טרוטאמונדוס דה קאראבובו מוונצואלה לעונת 2014.
קריירה מקצועית > טרבזונספור (2014–2015)

ביולי 2014, בוסט הצטרף לאינדיאנה פייסרס לליגת הקיץ 2014. ב-15 באוגוסט 2014 הוא חתם ביוטה ג'אז. עם זאת, הוא נחתך מאוחר יותר על ידי הג'אז ב-10 באוקטובר 2014. ב-24 באוקטובר 2014 הוא חתם בטרבזונספור הטורקית לעונת 2014/15.
קריירה מקצועית > ז'לונה גורה (2015–2016)

ב-7 באוגוסט 2015 חתם בוסט בז'לונה גורה מליגת העל הפולנית לעונת 2015/16, וזכה איתה באליפות הליגה ובתואר ה-MVP של הגמר.
קריירה מקצועית > מונקו (2016–2017)

ב-2 ביולי 2016 חתם בוסט במונקו מהליגה הצרפתית לעונת 2016/17 וזכה איתה בגביע הליגה הצרפתית.
קריירה מקצועית > ז'לגיריס קובנה (2017)

ב-1 ביולי 2017, בוסט חתם במועדון היורוליג הליטאי ז'לגיריס קובנה. ב-11 בדצמבר 2017 הוא נפרד מז'לגיריס לאחר שהעמיד ממוצעים של 6 נקודות למשחק בליגה הליטאית ושתי נקודות למשחק ביורוליג.
קריירה מקצועית > שטרסבורג (2017–2018)

ב-12 בדצמבר 2017 חתם בוסט במועדון הצרפתי שטרסבורג, איתו זכה בגביע הצרפתי.
קריירה מקצועית > חימקי (2018–2019)

ב-12 ביולי 2018 חתם בוסט בקבוצת היורוליג וה-VTB חימקי מוסקבה על חוזה לשנה. ב-27 בפברואר 2019, בוסט שוחרר רשמית על ידי הקבוצה הרוסית לאחר שהעמיד ממוצעים של 7.9 נקודות ו-2 אסיסטים ביורוליג, ו-8 נקודות ו-3.6 אסיסטים בליגת ה-VTB.
קריירה מקצועית > חזרה למונקו (2019–2021)

ב-12 ביולי 2018, פורסם כי בוסט חזר למונקו, ובעונת 2020/2021 זכה איתה ביורוקאפ.
קריירה מקצועית > גלאטסראיי (2021–2023)

ב-11 באוגוסט 2021, בוסט חתם בגלאטסראיי מליגת העל הטורקית וליגת האלופות.
קריירה מקצועית > וילבראן (2023–הווה)

ב-16 בינואר 2023 חתם בוסט באסוול ליוו-וילרבאן.
הערות שוליים

↑  "#3 Dee Bost". HailState.com. נבדק ב-6 ביולי 2014. {{cite web}}:  (עזרה)
↑  "Dee Bost Stats". Sports-Reference.com. נבדק ב-6 ביולי 2014. {{cite web}}:  (עזרה)
↑  "Dee Bost, Ravern Johnson Declare For The NBA Draft". forwhomthecowbelltolls.com. SB Nation. 26 באפריל 2010. נבדק ב-6 ביולי 2014. {{cite web}}:  (עזרה)
↑  "Dee Bost suspended nine games". ESPN.com. 30 בספטמבר 2010. נבדק ב-6 ביולי 2014. {{cite web}}:  (עזרה)
↑  "Buducnost signs playmaker Bost". EurocupBasketball.com. 2 באוגוסט 2012. נבדק ב-8 באוגוסט 2015. {{cite news}}:  (עזרה)
↑  "Buducnost tabs rookie Dee Bost". Sportando.com. 1 באוגוסט 2012. נבדק ב-30 בנובמבר 2012. {{cite news}}:  (עזרה)
↑  Trail Blazers sign guard Dee Bost
↑  "Trail Blazers waive Dee Bost, E.J. Singer, Richard Howell". אורכב מ-המקור ב-25 באוקטובר 2013. נבדק ב-23 באוקטובר 2013. {{cite web}}:  (עזרה)
↑  Stampede acquire Pledger, Finalize Training Camp Roster (אורכב 19.10.2014 בארכיון Wayback Machine)
↑  Replacements Announced For 2014 NBA D-League All-Star Game Presented by Kumho Tire (אורכב 25.03.2015 בארכיון Wayback Machine)
↑  Dee Bost signs with Trotamundos de Carabobo
↑  Rookie/Free Agent Camp Update
↑  Jazz Signs Free Agent Dee Bost
↑  "Jazz Waive Guards Bost and Murphy". NBA.com. 10 באוקטובר 2014. נבדק ב-10 באוקטובר 2014. {{cite news}}:  (עזרה)
↑  "Trabzonspor announces Dee Bost". Sportando.com. 24 באוקטובר 2014. נבדק ב-24 באוקטובר 2014. {{cite news}}:  (עזרה)
↑  "Dee Bost inks with Stelmet Zielona Gora". Sportando.com. 7 באוגוסט 2015. נבדק ב-8 באוגוסט 2015. {{cite news}}:  (עזרה)
↑  "Dee Bost à Monaco !". asmbasket.org (בצרפתית). 2 ביולי 2016. נבדק ב-3 ביולי 2016. {{cite news}}:  (עזרה)
↑  "Dee Bost joins Zalgiris". Eurohoops.net. 1 ביולי 2017. נבדק ב-1 ביולי 2017. {{cite news}}:  (עזרה)
↑  "Dee Bost, Zalgiris Kaunas part ways". Sportando.com. 11 בדצמבר 2017. נבדק ב-11 בדצמבר 2017. {{cite news}}:  (עזרה)
↑  "Dee Bost nouveau meneur de la SIG Strasbourg". Sigstrasbourg.fr (בצרפתית). 12 בדצמבר 2017. נבדק ב-12 בדצמבר 2017. {{cite news}}:  (עזרה)
↑  "BC Khimki adds Dee Bost, a one-year contract". BC Khimki. נבדק ב-12 ביולי 2018. {{cite web}}:  (עזרה)
↑  "Dee Bost Galatasaray'da". Galatasaray.org (בטורקית). 11 באוגוסט 2021. נבדק ב-11 באוגוסט 2021. {{cite web}}:  (עזרה)
האל ספרקס

| --- | --- |

 לידה:  25 בספטמבר 1969 (בן 55) סינסיטי שבאוהיו שבארצות הברית
 מדינה:  ארצות הברית 
 תקופת הפעילות:  מ-1987 
 מקום לימודים:  תיכון ניו טרייר 
 http://www.halsparks.com/
 פרופיל ב-IMDb
 
האל ספרקס (באנגלית: Hal Sparks; שמו המלא: האל הארי מייג' ספרקס, נולד ב-25 בספטמבר 1969 בסינסינטי, אוהיו) הוא שחקן וקומיקאי אמריקאי שהתפרסם בתפקיד מייקל נובוטני בסדרת הטלוויזיה האמריקאית הפופולרית "הכי גאים שיש", כמו כן הוא היה מנחה בערוץ המוזיקה VH1. קודם לכן הוא הנחה את התוכנית "Talk Soup" בערוץ הבידור "E!".
קריירה

בנוסף למשחק, האל הוא גם סולן וגיטריסט בלהקת הרוק "Zero 1" (שכונתה בעבר "The Hal Sparks Band"). בלהקה חברים: רוברט האל (חבר של האל ספרקס) בבאס ומיילס לורטה (בן דוד של האל ספרקס) בתופים. האלבום הראשון שלהם הופק על ידי סולן להקת "King's X", דאג פיניק. הניסיון המוזיקלי שלו השתלם כשהשתתף בעונה הראשונה של "אבק כוכבים". הוא הצטרף ללהקת "Metal Skool" לעיתים קרובות בשירי "Skid Row".
האל ספרקס הוא גם מנחה קבוע בסדרת התוכניות "אני אוהב את ה..." של רשת VH1: "אני אוהב את שנות ה-70", "אני אוהב את שנות ה-80", "אני אוהב את שנות ה-80 הספירה לאחור", "אני אוהב את שנות-80 3-D", "אני אוהב את שנות ה-90", "אני אוהב את שנות ה-90: Part Deux", "אני אוהב את החגים", "אני אוהב צעצועים" ו"אני אוהב את שנות ה-70: חלק ב'".
האל היה הקפטן של קבוצת השיקגו היטמן ב-GSN אקסטרים דודג'בול. היו לו מספר תפקידי אורח בכמה סרטים, ביניהם: "דיק רוברטס: ילד פלא לשעבר" ו"ספיידרמן 2" שם הוא שיחק נוסע במעלית עם הרבה מאוד שורות. התפקיד הראשון שלו בסרט מדע בדיוני היה ב"אחי, איפה האוטו שלי?" בתפקיד זולטן, מנהיג של אגודת חנונים שאובססיביים לחלל החיצון. הקריירה המוקדמת של האל החלה כשהוא נהפך להיות המנחה הכי צעיר של שעשועון הטלוויזיה "קניון האוצרות".
האל היה אחד מחמשת הכוכבים שהופיע בפרק הראשון של "פרויקט הסופר כוכבים" ברשת VH1.
קרדיטים > טלוויזיה

2016-הווה: מעבדה לכוחות על: יחידת עילית (דמות חוזרת)
2016: צער גידול בנות - הדור הבא
2012-2016: מעבדה לכוחות על
2007: טאק והכוח של ג'וג'ו (מדבב)
2007: האמהות המצחיקות ביותר של אמריקה 3 (מנחה)
2006: פרויקט הסופר כוכבים
2006: לאס ווגאס
2005: CSI: בפרק כלב אוכל כלב (תפקיד אורח)
2000-2005: הכי גאים שיש
2005: Video Game Vixens (מנחה)
2004: אקסטרים דודג'בול
2003: פרייז'ר (תפקיד אורח)
2002: אחד על אחד (תפקיד אורח)
2001,2002: Rendez-View (מנחה אורח)
1999-2000: Talk Soup (מנחה)
2000: Martial Law (תפקיד אורח)
1998: Cheap Theatrix
1995: הרופאה קווין, אישה קסומה (תפקיד אורח)
1994: לויס וקלארק: הרפתקאותיו החדשות של סופרמן (תפקיד אורח)
קרדיטים > קולנוע

2018: Bachelor Lions
2009: תמצית
2007: הבית שג'ק בנה
2006: הכחשה (מפיק שותף)
2004: ספיידרמן 2
2004: Lightning Bug
2003: דיק רוברט: ילד פלא לשעבר
2002: Bleacher Bums
2001: דוקטור דוליטל 2
2000: אחי איפה האוטו שלי
1999: Lost & Found
1996: פולש
1995: Signs and Wonders
1989: Chopper Chicks in Zombietown
1987: צפרדע
האל רובסון-קאנו

תומאס הנרי אלכס "האל" רובסון-קאנו (באנגלית: Thomas Henry Alex "Hal" Robson-Kanu ; נולד ב-21 במאי 1989) הוא כדורגלן עבר אנגלי-ולשי ששיחק בעמדת הקיצוני בנבחרת ויילס, ועד מאי 2021 שיחק בוסט ברומיץ' אלביון. הוא נכלל בסגל נבחרתו ליורו 2016.
קריירת מועדונים

רובסון-קאנו התחיל את הקריירה שלו בקבוצת הילדים של ארסנל כשהיה בן 10. כשהיה בן 15 הצטרף למחלקת הנוער של רדינג אותה ניהל אז ברנדן רוג'רס לימים מאמנו של רובסון-קאנו בקבוצה הבוגרת. ביולי 2007 חתם לשנתיים במועדון. רובסון-קאנו ערך את הופעת הבכורה שלו בקבוצה הבוגרת במשחקי גביע השלום 2007 שנערכו בקוריאה הדרומית. ב-5 בינואר 2008 ערך את הופעת הבכורה הרשמית שלו כאשר עלה מהספסל במשחק הגביע נגד טוטנהאם הוטספר. ב-30 בינואר 2008 הצטרף לסאות'אנד יונייטד בהשאלה עד סוף העונה. הוא ערך את הופעת הבכורה שלו במועדון שלושה ימים מאוחר יותר בתיקו 2-2 נגד לייטון אוריינט וכבש את שער הבכורה שלו בקריירה נגד נוטינגהאם פורסט. עד לסיום העונה הבקיע 3 שערים ב-8 משחקים. בתחילת עונת 2008/2009 הושאל מחדש לסאות'אנד בה שיחק עד נובמבר של אותה עונה. ב-26 בינואר 2009 הצטרף לסווינדון טאון בעסקת השאלה עד לסיום העונה. בסיום העונה חזר לרדינג ולאחר שהרשים את אנשי המועדון בתקופת השאלתו, הוא האריך את חוזהו במועדון עד שנת 2011.
בעונת 2009/2010 מונה ברנדן רוג'רס כמאמנה החדש של רדינג. במהלך משחקי טרום-עונה הרשים כאשר כבש חמישה שערים. במהלך העונה הראשונה שלו ברדינג הוא רשם 18 הופעות כאשר רק ב-4 מתוכן הוא פתח. בעונת 2010/2011 רובסון-קאנו ביסס את מקומו בהרכב המועדון. ב-24 באוגוסט 2010 הבקיע את שער הבכורה שלו במועדון נגד נורת'המפטון טאון במסגרת גביע הליגה האנגלי. כעבור חודש הבקיע את שערו הראשון בליגה בניצחון 0–3 נגד ברנסלי. בסיום העונה סיים את חוזהו ולמרות התעניינות מצדם של מילוול ופורטסמות', הוא חתם על חוזה חדש לשלוש שנים נוספות במועדון. באוגוסט 2011 עזב את המועדון שיין לונג מי שהיה החלוץ המוביל של רדינג ורובסון-קאנו הוסב לעמדת החלוץ, אך בעקבות פציעתם של שחקני הכנף רובסון-קאנו חזר לעמדתו המקורית. בסיום העונה העפילה רדינג לפרמייר ליג. לאחר חזרה של רדינג לפרמייר ליג, רובסון-קאנו התקשה שוב למצוא את מקומו בהרכב ועלה לשחק בעיקר כשחקן מחליף וברוב המשחקים בהם פתח הוא הוחלף. למרות זאת, רובסון-קאנו רשם בעונה זו את מספר השערים הגבוהה ביותר שלו בעונה אחת במשחקי ליגה (7 שערים), ואף סיים במקום השלישי בתחרות "שחקן השנה של המועדון" בעונה זו שנערכה על ידי אוהדי הקבוצה. הוא חתם על חוזה חדש ביולי 2013 ל-3 שנים נוספות. בסיום עונת 2015/2016 רובסון-קאנו עזב את רדינג אחרי 10 עונות.
ב-31 באוגוסט 2016 חתם לשנתיים בווסט ברומיץ' אלביון מהפרמייר ליג.
קריירה בינלאומית

בצעירותו רובסון-קאנו שיחק עבור הנבחרות הצעירות של אנגליה, בה נולד. בשנת 2010 הצהיר כי הוא מעוניין לייצג את ויילס דרך סבתו הוולשית ובאותה שנה גם הצטרף לנבחרת הצעירה של ויילס ולנבחרת הבוגרת. ב-23 במאי 2010 ערך את הופעת הבכורה שלו בנבחרת ויילס בהפסד 0–2 לקרואטיה. ב-22 במרץ 2013 הבקיע את שערו הראשון בנבחרת בניצחון 1–2 נגד סקוטלנד במסגרת מוקדמות מונדיאל 2014. ב-11 ביוני 2016 נכנס כמחליף והבקיע בניצחון 1–2 על סלובקיה בשלב הבתים במסגרת יורו 2016. במשחק רבע הגמר נגד בלגיה האל הבקיע את שערו השני בטורניר.
הישגים

פוטבול ליג צ'מפיונשיפ: 2011/2012
דייוויד מוריי

| --- | --- |

 לידה:  29 בינואר 1849 גלאזגו, הממלכה המאוחדת של בריטניה הגדולה ואירלנד 
 פטירה:  14 בנובמבר 1933 (בגיל 84) לונדון, הממלכה המאוחדת 
 מקום לימודים:  בית הספר לאמנות של גלאזגו 
 
דייוויד מוריי (באנגלית: David Murray;‏ 29 בינואר 1849 – 14 בנובמבר 1933) היה צייר נוף סקוטי.
ביוגרפיה

דייוויד מוריי היה בנו של סנדלר, ג'יימס מוריי. הוא עבד במשך אחת עשרה שנים עבור שתי חברות מסחריות, בזמן שלמד בערבים בבית הספר לאמנות של גלאזגו בהדרכת רוברט גרינלס, ולבסוף הקדיש את עצמו במשרה מלאה לקריירה אמנותית משנת 1875 בערך.
הוא הפך לשותף באקדמיה הסקוטית המלכותית ב-1881, עבר ללונדון ב-1882 שם זכה להצלחה מיידית. "אהבתי לשייט" שלו, שהוצגה ב-1884, נרכשה עבור גלריית טייט.
ב-1891 נבחר מוריי לשותף באקדמיה המלכותית, וחבר מלא באקדמיה המלכותית ב-1905.
בערך ב-1886 הוא נסע לאירופה, אבל רוב עבודתו האופיינית נעשתה בסקוטלנד או באנגליה. מוריי היה חבר במועדון האמנות של גלאזגו והציג בתערוכות השנתיות של המועדון. הוא הפך לנשיא המכון המלכותי לציירים בצבעי מים אחרי סר ג'יימס לינטון ב-1917; בשנה שלפניה זכה בתואר אבירות ב-1918.
מוריי לא התחתן ובמשך כל חייו בלונדון, הוא גר באותה דירת סטודיו של רווקים בפורטלנד פלייס.
דיוקנו של סר דייוויד מוריי מאת הצייר הסקוטי ג'יימס קוטס מיצ'י מוחזק על ידי הגלריה לאמנות אברדין.
הערות שוליים

↑  "Sir David Murray | Artist | Royal Academy of Arts". Royal Academy. Retrieved 15 May 2021.
↑  Murray, David, 1849–1933 | Art UK, artuk.org (באנגלית)
↑  "Bearnes Hampton & Littlewood (Scottish Artists): Sir David Murray RA (1849-1933)". Bearnes Hampton & Littlewood. 2021
↑  The Glasgow Herald - Google News Archive Search, news.google.com
↑  SIR D. MURRAY DEAD". Courier-Mail (Brisbane, Qld. : 1933 - 1954). 16 November 1933. p. 13
| --- | --- |
בקרת זהויות :  AAG: 1310  GND: 124064035  ISNI: 0000 0000 6681 3611  LCCN: no2005099335  NGV: 1133  RKD: 58581  SNAC: w66q2bzc  TePapa: 1643  ULAN: 500010784  VIAF: 27994926   WorldCat (עם VIAF): 27994926
הונדה אקורד

| --- | --- |

 מאפיינים כלליים
 יצרן:  הונדה
 שנות ייצור:  1976-היום
 הרכבה:  יפן יפן  אינדונזיה אינדונזיה  מלזיה מלזיה  ארצות הברית ארצות הברית  ניו זילנד ניו זילנד  תאילנד תאילנד  מקסיקו מקסיקו  הרפובליקה העממית של סין הרפובליקה העממית של סין  הפיליפינים הפיליפינים  קנדה קנדה
 מודל קודם:  Honda 1300 
 
הונדה אקורד הוא שמה המסחרי של סדרת מכוניות, המיוצרות על ידי חברת המכוניות היפנית הונדה משנת 1976 עד היום.
הונדה אקורד הייתה המכונית היפנית הראשונה ששווקה בארצות הברית בשנת 1982. בארצות הברית היא הייתה המכונית היפנית הנמכרת ביותר במשך 15 שנים רצופות (1982–1997). במשך השנים הונדה הציגה גרסאות שונות לכול דור. בדור הראשון (1976) היא הוצגה כסופר מיני, ובשנת 1980 הגרסאות הורחבו לסדאן קופה וואגן.